ካብ ክልተ ስደተኛታት፡ ኣብ ኦክላንድ ካሊሮርኒያ'ያ ተወሊዳ። ብትውልዲ፡ ኣዲኣ ህንዳዊት ኣቦኣ ድማ ጀማይካዊ'ዮም። ወለዳ ምስ ተፋትሑ ግን ተመራማሪት መንሽሮን ተሓላቒት መሰላት ሲቪልን ዝኾነት ኣዲኣ ሺኣማላ ጎፓላን ሃሪስ እያ ኣዕቢያታ። ካማላ ሃሪስን ንኡሽቶ ሓፍታ ማያን [ኣደ ሃሪስ ዘዕበየታ] ብውርሻታት ህንዲ ዓብየን፤ ግን ድማ ካማላ ሃሪስ 'ኣደይ ባህሊ ጸለምቲ ኦክላንድ'ያ ወሪሳ' ክትብል ትገልጻ። "ኣደይ ጸለምቲ ቆልዑ ተዕቢ ከም ዘላ ብዝግባእ ትፈልጥ ነይራ" ብምባል ርእሰ ታሪኻ ኣብ ዘዘንቱ "ዘ ትሩዝ ዊ ሆልድ" (The Truths We Hold) ዝተባህለ መጽሓፍ ኣስፊራቶ'ያ። "እታ ዝዓበየትላ ሃገር ንዓይን ንማያን ከም ጸለምቲ ከምትቖጽረና ትፈልጥ ስለ ዝነበረት፡ ርእሰ ተኣማንነት ዘለና ሕቡናት ጸለምቲ ክንከውን ገይራ'ያ ኣዕቢያትና"። ምንጪ ስእሊ, Getty Images መግለጺ ስእሊ, ጎስጓስ መረጻ ሃሪስ ጽቡቕ ክግስግስ ጀሚሩ'ኳ እንተነበረ መሊኡ ግን ኣይሰመረን ሴናተር ሃሪስ ኣብ ካናዳ'ውን ተቐሚጣ እያ። ኣዲኣ ኣብ ዩኒቨርሲቲ ማክጊል መምህር ኮይና ምስ ከደት ንሓሙሽተ ዓመት ኣብ ካናዳ ጸኒሐን። ብታሪኽ ናይ ጸለምቲ ኣብ ዝኾነ ዩኒቨርሲቲ ሆዋርድ ኣመሪካ ድማ ትምህርታ ወዲኣ። ንርእሳ "ኣመሪካዊት" ኢላ እያ ትገልጽ። ብ2019 ንዋሽንግተን ፖስት ኣብ ዝሃበቶ ቃለ መሕትት ፖለቲከኛታት ብድሕረ ባይትኦም ወይ'ውን ሕብሪ ቆርበቶም ናብ ውድድር ክሕረዩ የብሎምን ኢላ ነይራ። ንኣርባዕተ ዓመት ኣብ ዩኒቨርሲቲ ሆዋርድ ምስ ጸንሐት ናብ ዩኒቨርሲቲ ካሊፎርኒያ ብምኻድ ሕጊ ተማሂራ። ድሕሪኡ ዓቃቢት ሕጊ ዞባ ኣልሜዳ ኮይና ስራሕ ጀሚራ። ቅድሚ ፈላመይቲ ጓል አንስተይትን ፈላመይቲ ዓቃቢት ሕጊ ካሊፎርኒያን ምዃና ድማ፡ ብ2003 ላዕለወይቲ ኣኽባሪት ሕጊ ሳን ፍራንሲስኮ ኮይና ኣገልጊላ። ንክልተ ዓመት ዓቃቢት ሕጊ ኮይና ክትሰርሕ እንከላ ኣብ ሰልፊ ዴሞክራት እናደመቐት ዝመጽአት ኮኾብ ትኸውን። ነዚ ኣብ 2017 ንኡስ ሴናተር ካሊፎርኒያ ንምዃን ተጠቒማትሉ። ምንጪ ስእሊ, Getty Images መግለጺ ስእሊ, ሴናተር ካማል ሃሪስ፡ ንፍዕቲ ዓቀቢት ሕጊ ተባሂላ ትንኣድ ኣብ መጀመርታ፡ እቲ ዝሓለፈ ዓመት ኣብ ኦክላንድ ልዕሊ 20 ሽሕ ህዝቢ ኣብ ዝተረኸበሉ ኣብ ፕረዚደንታዊ መረጻ ኣመሪካ ከም እትሳተፍ ክትገልጽ እንከላ፡ ጽቡቕ ተበግሶ ነይሩዋ። ይኹን'ምበር፡ እዛ ሴናተር ኣብ ከም ጥዕና ዝበሉ ወሰንቲ ፖሊሲታት እትህቦ ዝነበረ መልሲ ዝተሓዋወሰ ስለ ዝነበረ፡ ኣብቲ ጎስገጓስ መረጻ ንጹር ሓሳባት ኣየንጸባረቐትን። በቲ ናይ ዓቃቢ ሕጊ ናይ ምሕታት ክእለታ ተጠቒማ ጆ ባይደን ኣብ መጻወድያ መጥቃዕቲ ክተእትዎ እንተኽኣለት'ውን፡ ንባዕላ ዘጉልሑዋ ንጹር ፖሊሲታት ኣብ ምቕራብ ግን ኣይነፍዐትን። ስለዚ ፕረዚደንት ናይ ምዃን ሕልማ ኣይሰመረን። ኣብ ወርሒ መጋቢት እዚ ዓመት ድማ ንምኽትል ፕረዚደንት ዝነበረ ጆ ባይደን ብሙሉእ ሓይላ ከም እትድግፎ ተዛሪባ። "ንሱ ፕረዚደንት ኣሜሪካ ኮይኑ ንክምረጽ ብዓቕመይ ኩሉ ክገብር'የ" ኢላ። ኩሉ ሰብ ኩለንተንኡ ሙሉእ ኣይኮነን'ሞ፡ እዛ ንፍዕቲ ጠበቓን በዓልቲ ሞያ ሕግን'ውን እትንቀፈሎም ድኽመታት ኣለውዋ። ኣብ ከም መርዓ ሕደ ጾታውያንን መቕጻዕቲ ሞትን ጸጋማዊ መርገጺ ስለ ዘለዋ፡ ብተደጋጋሚ ሰጓሚት ኣይኮነትን [ብፍላይ ድማ ካብ ፕሮፌሰር ሕጊ ዩኒቨርሲቲ ሳን ፍራንሲስኮ ላራ ባዜሎን] ዝብል ነቐፌታ ይቐርበላ ነይሩ። ሴናተር ሃሪስ ጎስጓስ መረጻ ክትጅምር እንከላ፡ ፕሮፌሰር ላራ ኣብ ዙርያ ምምሕያሽ ኣሰራርሓ ፖሊስ፣ ዕጸ ፋርስን ብጌጋ ዝፍረዱ ፍርድታትን ገስጋሳይ ቓልሲ ኣይትገብርን ብምባል ነቒፋታ ነይራ። ካማላ ካብቲ እተካይዶ ዝነበረት ጎስጓስ መረጻ ንክትስሕብ ብርክት ዝበሉ ጸቕጢታት ይበጽሓ እኳ እንተነበረ፡ ሕጂ ዳግም እቲ ዕድል ዝረኸበቶ ትመስል። ምንጪ ስእሊ, Getty Images መግለጺ ስእሊ, ካማላ ሃሪስን ጆ ባይደንን ኣብ እዋን ክትዓት መረጻ ካማላ ሃሪስ፡ ኣብ ዝተፈላለዩ ናይ ቴሌቪዥን ፕሮግራማት ቀሪባ ኣብ መለእ ኣሜሪካ ዘሎ ኣሰራርሓ ፖሊስ ክቕየር ትጠልብ፤ ብትዊተር ጓል 26 ዓመት ጸላም ኣሜሪካዊት ብሪኦና ታይለት ዝቐተለ ፖሊስ ክእሰር ትጽውዕ፤ ብተደጋጋሚ ድማ ኣብታ ሃገር ዘሎ ዓሌታውነት ክስበር ትጉስጉስ ነይራ። ሕጂ ድማ፡ ሕጹይ ፕረዚደንታዊ መረጻ ኣሜሪካ ጆ ባይደን ምኽትሉ ገይሩ ሓሪዩዋ ኣሎ። ተዛማዲ ትሕዝቶ ከይዲ ክሲ ዶናልድ ትራምፕ ንክትርድኡ ዘኽእሉ ሓሙሽተ ወሰንቲ ሕቶታት21 ጥሪ 2020 መጥቃዕቲ ትዊተር፡ ኤፍቢኣይ ትዊተር ፍሉጣት ሰባት ዘጥቅዑ ሰርሰርቲ ከጻሪ ጀሚሩ17 ሓምለ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 7 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
